Kasutajaliides TouchFLO 3D on kena vaadata ja ammutab eeskuju Macist. Nimelt on see libisev riba telefoni ekraani allservas, mida saab näpu või pliiatsiga lohistada,  et leida parasjagu otsitud telefoni funktsioone. Ikoonid ribal on küll värvideta, aga libisevad kenasti ning liides näeb hea välja. Muide, see liides pidada tulema ka kasutusele uutes Google Android opsüsteemiga HTC telefonides. Vähemalt nii räägitakse.  Turvalisus ja kasutusmugavus on mõneti vastuolulised asjad. Kui telefon kaabliga arvuti külge ühendada, siis pakub telefon sünkroniseerimist ja internetiühenduse jagamist. Kui kasutaja oodanuks ehk pakkumist võimaluseks telefoniga faile vahetada,  näiteks pilte laadida, siis tegelikult Windowsis avaneb ootamatult kohe ka see võimalus.